1. นโยบายและภาพรวมการประกอบธุรกิจ

บริษัท อีเทอเนิล เอนเนอยี จำกัด (มหาชน) เดิมชื่อบริษัท ซีฮอร์ส จำกัด จัดตั้งขึ้นในปี 2530
ด้วยทุน จดทะเบียนเริ่มแรก 30 ล้านบาท
มีวัตถุประสงค์เพื่อการประกอบธุรกิจส่งออกอาหารทะเลแช่แข็งและอาหารทะเลกระป๋องไปยังต่างประเทศ
สำนักงานใหญ่ตั้งอยู่ที่จังหวัดสงขลา ต่อมาในเดือนกรกฎาคม 2536
ได้จดทะเบียนเป็นบริษัทมหาชนและได้เปลี่ยนชื่อบริษัทเป็นบริษัท ซีฮอร์ส จำกัด (มหาชน)
ทุนจดทะเบียน 180 ล้านบาท และในเดือนกันยายน 2549 ได้เพิ่มทุนจดทะเบียนเป็น 2,780
ล้านบาท เนื่องจากมีผู้ถือหุ้นกลุ่มใหม่เข้าถือหุ้นในสัดส่วนรวม ร้อยละ 93.52
มีความประสงค์จะขยายธุรกิจไปในด้านพลังงานเอทานอล โดยยุติการดำเนินธุรกิจอาหารทะเลตั้งแต่
วันที่ 6 ตุลาคม 2552 ธุรกิจของบริษัทจึงคงเหลือแต่ธุรกิจด้านพลังงานทดแทน

บริษัทได้รับอนุมัติจากผู้ถือหุ้นเมื่อวันที่ 31 สิงหาคม 2552
ให้ก่อสร้างโรงงานผลิตเอทานอลจากวัตถุดิบมันสำปะหลังเส้น และเปลี่ยนชื่อบริษัทเป็นบริษัท
อีเทอเนิล เอนเนอยี จำกัด (มหาชน)
พร้อมกับได้ย้ายสำนักงานใหญ่จากจังหวัดสงขลาไปตั้งอยู่ที่กรุงเทพมหานครตั้งแต่วันที่ 16 ตุลาคม
2552 และในวันที่ 14 กุมภาพันธ์ 2554 บริษัทได้รับอนุมัติจากผู้ถือหุ้นให้ว่าจ้าง
บริษัทผู้รับเหมาก่อสร้างโรงงานผลิตเอทานอลกำลังการผลิต 650,000 ลิตร/วัน
เพื่อเป็นเชื้อเพลิงนำมาผสมกับน้ำมันเบนซินเป็นน้ำมันแก๊สโซฮอล์สำหรับรถยนต์
ซึ่งบริษัทได้เตรียมความพร้อมในด้านการลงทุนผลิตเอทานอลมาโดยตลอดจนถึงปัจจุบัน

ในวันที่ 1 มกราคม 2556 รัฐบาลได้ยกเลิกการจำหน่ายน้ำมันเบนซิน 91
ประกอบกับผู้ผลิตรถยนต์มีการผลิตรถยนต์รุ่นใหม่ๆ ที่สามารถใช้น้ำมันแก๊สโซฮอล์ออกสู่ตลาดมากขึ้น
มีผลให้ยอดการจำหน่ายน้ำมันแก๊สโซฮอล์ใน ปี 2556 เพิ่มขึ้นเป็น 2.60 ล้านลิตร/วัน จาก 1.40
ล้านลิตร/วัน ในปี 2555 แต่ต้นทุนการผลิตก็สูงขึ้นด้วย ในปี 2557
ตั้งแต่เดือนกันยายนปริมาณการใช้แก๊สโซฮอล์ได้เพิ่มขึ้นเป็น 3.40 ล้านลิตรต่อวัน จาก 2.60
ล้านลิตรต่อวันในปี 2556
แต่เนื่องจากได้เกิดภาวะราคาน้ำมันดิบในตลาดโลกมีราคาลดลงอย่างต่อเนื่องจากราคา 110
เหรียญสหรัฐ/บาร์เรล เป็น 40 เหรียญสหรัฐ/บาร์เรล ในสิ้นปี 2558
ราคาเนื้อน้ำมันดิบที่นำมาผสมกับเอทานอลมีราคาต่ำกว่าราคาเอทานอลมีผลให้ผู้ผลิตจำเป็นต้องขายเอทานอลแก่บริษัทน้ำมันในราคาที่ต่ำกว่าราคาอ้างอิงของกระทรวงพลังงาน
นอกจากนี้ยังมีปัญหาด้านวัตถุดิบมันสำปะหลังที่มีราคาสูงขึ้นและหาได้ยากขึ้นเนื่องจากสามารถส่งออกไปต่างประเทศได้โดยไม่จำกัด
รวมทั้งนโยบายปฏิรูปด้านพลังงานทดแทนจากรัฐบาลยังไม่มีความชัดเจน
ดังนั้นจึงยังไม่มีการก่อสร้างโรงงานเอทานอลจนกระทั่งปัจจุบัน
ขณะเดียวกันบริษัทก็ยังคงมองหาลู่ทางการลงทุนในพลังงานสะอาดด้านอื่นๆ

ในวันที่ 28 พฤศจิกายน 2557 บริษัทได้รับอนุมัติจากที่ประชุมผู้ถือหุ้นให้ลงทุนซื้อหุ้นสามัญของบริษัท
เอสเอสยูที จำกัด ซึ่งทำธุรกิจผลิตไฟฟ้าและไอน้ำจากก๊าซธรรมชาติ ในสัดส่วนร้อยละ 40
ของทุนจดทะเบียนที่ชำระแล้ว กำลังผลิตไฟฟ้าสูงสุดรวมประมาณ 240 เมกกะวัตต์
และไอน้ำกำลังผลิตรวมประมาณ 60 ตันต่อชั่วโมง
คาดว่าจะสามารถดำเนินธุรกิจเชิงพาณิชย์ได้ภายในปี 2559

ในปี 2558 บริษัทได้ติดตามการพัฒนาโครงการไฟฟ้าของบริษัท เอสเอสยูที จำกัด มาโดยตลอด

1.1 นโยบายในการดำเนินงานของกลุ่มบริษัท

คณะกรรมการบริษัท มีความมุ่งมั่นในการดำเนินธุรกิจของกลุ่มบริษัทโดยมี วิสัยทัศน์ พันธกิจ
วัตถุประสงค์ เป้าหมาย และกลยุทธ์ ดังนี้

วิสัยทัศน์ จะเป็นบริษัทผลิตพลังงานสะอาดชั้นนำ

พันธกิจ

 ต่อประเทศ ดำรงการผลิตพลังงานสะอาดที่มีคุณภาพ นำเอาหลักปรัชญาเศรษฐกิจพอเพียง

 มาปรับใช้ประยุกต์อย่างเหมาะสมเพื่อพัฒนาพลังงานสะอาด และ เศรษฐกิจให้

 เข้มแข็งเจริญเติบโตอย่างยั่งยืน

 ต่อสังคม และชุมชน เป็นบริษัทที่ดีของสังคม ควบคู่ไปกับการพัฒนาพลังงานสะอาดเพื่อพัฒนาคุณภาพ

 ชีวิตที่ดีของประชาชน เป็นมิตรกับสิ่งแวดล้อม

 ต่อผู้ถือหุ้น ยึดหลักการบริหารจัดการที่มีธรรมาภิบาล มีคุณธรรม มีจริยธรรมในการ

 บริหารงาน พร้อมกับการสร้างผลกำไรให้เจริญเติบโตอย่างยั่งยืนมั่นคง

ต่อลูกค้า สร้างความพอใจต่อลูกค้าทุกกลุ่ม โดยคำนึงถึงคุณภาพของสินค้าและบริการ

ต่อคู่ค้า มุ่งสร้างความร่วมมือ ความสัมพันธ์ที่ดี เพื่อพัฒนาคุณภาพสินค้าและบริการ

ต่อพนักงาน พัฒนาพนักงานให้มีความสามารถ และมีคุณธรรม

ต่อเกษตรกร ส่งเสริมความรู้ทางวิชาการ เทคโนโลยี และถ่ายทอดไปสู่เกษตรกร เพื่อยกระดับ

ผลผลิต

กลยุทธ์  พัฒนาธุรกิจการผลิตเอทานอลจากผลิตผลทางการเกษตรเพื่อตอบสนองนโยบายด้าน

พลังงานของประเทศโดยมุ่งเน้นการสร้างความได้เปรียบด้านต้นทุน ความมั่นคงในการ

จัดหาวัตถุดิบและสร้างผลตอบแทนในสัดส่วนที่เหมาะสมอย่างยั่งยืนแก่องค์กร

 แสวงหาและบุกเบิกการลงทุนในธุรกิจพลังงานชีวภาพและพลังงานสะอาดอื่นที่เป็นมิตรกับ

  สิ่งแวดล้อม

1.2 การเปลี่ยนแปลงและพัฒนาการที่สำคัญ

ในวันที่ 14 กุมภาพันธ์ 2554 ที่ประชุมวิสามัญผู้ถือหุ้นได้มีมติอนุมัติให้บริษัทลงทุนในโรงงานเอทานอล
กำลังการผลิตประมาณ 0.65 ล้านลิตรต่อปี ด้วยงบประมาณการลงทุนประมาณ 5,950 ล้านบาท
โดยบริษัทได้เตรียมความพร้อมสำหรับธุรกิจเอทานอลเช่น
การจัดหาแหล่งวัตถุดิบให้เพียงพอต่อการผลิต
การเตรียมการก่อสร้างโรงงานผลิตเอทานอลโดยใช้วัตถุดิบจากมันสำปะหลังเส้น
การติดต่อบริษัทน้ำมันผู้รับซื้อและการส่งออกไปยังต่างประเทศ
รวมถึงการได้รับอนุมัติบัตรส่งเสริมการลงทุนจากคณะกรรมการส่งเสริมการลงทุนเป็นที่เรียบร้อยแล้ว
แต่เนื่องจากปัจจุบันยังไม่มีนโยบายปฏิรูปด้านพลังงานทดแทนที่ชัดเจนจากรัฐบาล
จำเป็นที่จะต้องมีกฎหมายที่รองรับการผลิตและจำหน่ายเอทานอลที่ชัดเจน
บริษัทจึงยังมีความเสี่ยงที่จะดำเนินธุรกิจเอทานอลหากลงทุนไปอาจจะทำให้มีผลเสียต่อผู้ถือหุ้นได้
คณะกรรมการบริษัทจึงมีความเห็นว่า บริษัทควรชะลอการลงทุนในโครงการ
เอทานอลออกไปก่อนโดยบริษัทยังคงติดตามนโยบายและแผนงานของภาครัฐในการส่งเสริมการใช้พลังงานทดแทน
หากภาวะอุตสาหกรรมการผลิตเอทานอลเอื้ออำนวยต่อการทำธุรกิจ
บริษัทจะนำโครงการเอทานอลมาพิจารณาอีกครั้งหนึ่ง

ในปี 2557 ต่อเนื่องจนปลายปี 2558
ได้เกิดภาวะน้ำมันล้นตลาดทำให้ราคาน้ำมันในตลาดโลกลดลงอย่างต่อเนื่องจนราคาเนื้อน้ำมันต่ำกว่าราคาเอทานอลที่ผลิตได้
บริษัทจึงต้องชะลอโครงการผลิตเอทานอลต่อไป
ในขณะเดียวกันบริษัทได้แสวงหาศึกษาความเป็นไปได้ของการลงทุนในโครงการพลังงานอื่นๆ
มาโดยตลอด และในวันที่ 28 พฤศจิกายน 2557
ที่ประชุมวิสามัญผู้ถือหุ้นได้มีมติอนุมัติให้บริษัทเข้าทำรายการซื้อเงินลงทุนในบริษัท เอสเอสยูที จำกัด
ในสัดส่วนร้อยละ 40 ของทุนจดทะเบียนที่ชำระแล้วของ เอสเอสยูที มีมูลค่าไม่เกิน 1,562.04
ล้านบาท ทั้งนี้เอสเอสยูที
ดำเนินธุรกิจโรงไฟฟ้าขนาดเล็กและไอน้ำในโครงการโรงไฟฟ้าบางปูโคเจนเนอเรชั่น บล็อก 1
และ บล็อก 2 กำลังการผลิตไฟฟ้าสูงสุดรวมประมาณ 240 เมกกะวัตต์
และไอน้ำกำลังการผลิตรวมประมาณ 60 ตันต่อชั่วโมง ปัจจุบันอยู่ในระหว่างการก่อสร้าง
คาดว่าจะสามารถดำเนินธุรกิจเชิงพาณิชย์ได้ภายในปี 2559
ดังนั้นภายหลังจากที่โรงไฟฟ้าเอสเอสยูที เปิดดำเนินการเชิงพาณิชย์แล้ว
บริษัทจะมีรายได้หลักจากเงินปันผลที่ได้รับจากการลงทุนในธุรกิจโรงไฟฟ้า
ซึ่งเป็นการลงทุนในธุรกิจพลังงานตามแผนการดำเนินงานที่มุ่งให้เป็นธุรกิจหลัก

ในปี 2558 บริษัทได้ชำระค่าหุ้นเอสเอสยูทีเพิ่มเติมตามข้อตกลงของการซื้อขาย

3.  โครงสร้างการถือหุ้นของกลุ่มบริษัท

(1) บริษัทมีนโยบายแบ่งการดำเนินงานของบริษัทในกลุ่ม ดังนี้

+------------------------+---------------+--------------+------------+
| บริษัท                   | ประเภทธุรกิจ    | ทุนจดทะเบียน   | สัด         |
|                        |               |              | ส่วนการถือหุ้น |
|                        |               |              | (ร้อยละ)    |
+------------------------+---------------+--------------+------------+
| 1. บริษัท อีเทอเนิล        | ผลิตเอทานอลเพ  | 2,780 ล้านบาท | 100        |
| เอนเนอยี จำกัด (มหาชน)   | ื่อใช้เป็นเชื้อเพลิง | (            |            |
|                        |               | ชำระเต็มมูลค่า) |            |
+------------------------+---------------+--------------+------------+
| 2. บริษัท บุญเอนก จำกัด    | ธุรกิจเกษตรกรรม | 540 ล้านบาท   | 100        |
| (บริษัทย่อย)              | ปลูกมันสำปะหลังแ |              |            |
|                        | ละพืชพลังงานอื่นๆ | (            |            |
|                        |               | ชำระเต็มมูลค่า) |            |
+------------------------+---------------+--------------+------------+
| 3. บริษัท อีเทอเนิล        | ธุรกิจผลิตและ    | 15 ล้านบาท    | 100        |
| เอนเนอยี แอนด์ อีเลคทริซิตี  | จำหน่ายไฟฟ้าจาก | (ชำระแล้ว     |            |
|                        | การผลิตเอทานอล | 3.75 ล้านบาท) |            |
| (บริษัทย่อย)              |               |              |            |
+------------------------+---------------+--------------+------------+
| 4. บริษัท เจริญพรพลังงาน   | ให้เ           | 380 ล้านบาท   | บจก.บุญเอนก |
| จำกัด                   | ช่าอสังหาริมทรัพย์ | (            |            |
|                        | และ           | ชำระเต็มมูลค่า) | ถือหุ้นร้อยละ  |
| (บริษัทย่อยทางอ้อม)        |               |              | 100        |
|                        | ธุรกิจเกษตรกรรม |              |            |
|                        | ปลูกมันสำปะหลังแ |              |            |
|                        | ละพืชพลังงานอื่นๆ |              |            |
+------------------------+---------------+--------------+------------+
| 5. บริษัท เอสเอสยูที จำกัด  | ผ             | 2,919 ล้านบาท | บริษ        |
| (บริษัทร่วม)              | ลิตไฟฟ้าและไอน้ำ |              | ัทถือหุ้นร้อยละ |
|                        |               | (ชำระแล้ว     | 25         |
|                        |               | 1,153.55     |            |
|                        |               | ล้านบาท)      | ณ วันที่ 31   |
|                        |               |              | ธ.ค. 58    |
+------------------------+---------------+--------------+------------+

การดำเนินงานของกลุ่มบริษัท มีดังนี้

1) บริษัท อีเทอเนิล เอนเนอยี จำกัด (มหาชน)

ตามที่บริษัทได้รับอนุมัติการลงทุนจากที่ประชุมวิสามัญผู้ถือหุ้นตั้งแต่วันที่ 14 กุมภาพันธ์ 2554
ให้ลงทุนก่อสร้างโรงงานผลิตเอทานอล
ซึ่งบริษัทได้ลงนามในสัญญาก่อสร้างและซื้อเครื่องจักรสำหรับการผลิตเอทานอลแบบ Turnkey (EPC
Contract) กับผู้รับจ้างในประเทศจีนรายหนึ่ง
โดยได้มีการเตรียมพื้นที่ก่อสร้างเตรียมระบบน้ำใช้สำหรับโรงงาน
จัดหาแหล่งวัตถุดิบให้เพียงพอต่อการผลิต
ดำเนินการขอรับบัตรส่งเสริมจากคณะกรรมการส่งเสริมการลงทุน จัดหาแหล่งเงินทุน
และดำเนินการต่างๆ
ตามระเบียบข้อบังคับและกฎหมายที่เกี่ยวข้องเพื่อการก่อสร้างโรงงานเอทานอลอย่างต่อเนื่อง
แต่เนื่องจากบริษัทได้เล็งเห็นถึงภาวะการดำเนินธุรกิจอุตสาหกรรมผลิตเอทานอลที่ยังมีความไม่แน่นอน
บริษัทจึงได้ชะลอโครงการผลิตเอทานอลออกไปก่อนจนกว่าจะมีความแน่ใจ
โดยเฉพาะในเรื่องของการปรับปรุงกฎระเบียบและกฎหมายต่างๆ จึงจะเริ่มดำเนินการ
ทั้งนี้เพื่อไม่ให้เกิดผลเสียต่อผู้ลงทุน
สำหรับการขอรับบัตรส่งเสริมการลงทุนนั้นบริษัทได้รับการอนุมัติให้ขยายระยะเวลาการนำเข้าเครื่องจักรและขยายเวลาเปิดดำเนินการไปจนถึงวันที่
16 กันยายน 2559 และบริษัทอยู่ในระหว่างการขอขยายเวลาไปอีก 1 ปี

สถานการณ์ของเอทานอลในระหว่างปี 2554-2558 มีดังนี้

ในปี 2555 ประเทศไทยยังมีการจำหน่ายน้ำมันเบนซิน 91
ทำให้ปริมาณการใช้น้ำมันแก๊สโซฮอล์ยังไม่มากเท่าที่ควร ความต้องการใช้คือ 1.40 ล้านลิตรต่อวัน
แต่กำลังการผลิตขณะนั้นคือ 1.80 ล้านลิตร/วัน
เป็นผลให้การนำเอทานอลมาผสมกับน้ำมันเบนซินเพื่อทำน้ำมันแก๊สโซฮอล์ยังจำหน่ายได้น้อยจึงเกิดภาวะเอทานอลล้นตลาด
แม้ว่าจะมีการส่งออกไปต่างประเทศด้วยก็ตาม

ในปี 2556 ตั้งแต่เดือนมกราคม รัฐบาลได้มีประกาศยกเลิกการจำหน่ายน้ำมันเบนซิน 91
ทำให้ความต้องการใช้น้ำมันแก๊สโซฮอล์ได้เพิ่มมากขึ้นเป็น 2.60 ล้านลิตรต่อวัน
ประกอบกับบริษัทผู้ผลิตรถยนต์ต่างๆ
ได้ผลิตรถยนต์รุ่นใหม่ที่สามารถใช้น้ำมันแก๊สโซฮอล์ได้ทุกชนิดโดยเฉพาะ E 20 และ E 85
ออกสู่ตลาดมากขึ้น แต่ต้นทุนการผลิตเอทานอลก็สูงขึ้นจากปี 2555 ด้วย

ในปี 2557 ตั้งแต่เดือนกันยายน ปริมาณการใช้ในประเทศได้เพิ่มขึ้นเป็น 3.40 ล้านลิตรต่อวัน
แต่ได้เกิดเหตุการณ์ราคาน้ำมันดิบในตลาดโลกผันผวนกล่าวคือราคาน้ำมันดิบในตลาดโลกได้ลดต่ำลงมาโดยตลอดจาก
110 เหรียญสหรัฐ/บาร์เรลเมื่อกลางปี 2557 เป็น 40 เหรียญสหรัฐ/บาร์เรล ในปลายปี 2558
สาเหตุจากภาวะเศรษฐกิจของโลกยังคงชะลอตัวมีผลให้ความต้องการใช้น้ำมันของโลกลดลง
ปริมาณสต็อคน้ำมันคงเหลือมากทำให้ราคาน้ำมันลดลงอย่างต่อเนื่องและราคาปลีกน้ำมันเบนซินในประเทศได้ลดลงโดยตลอดเช่นกันจนราคาเนื้อน้ำมันมีราคาต่ำกว่า
เอทานอล
จึงมีผลต่อราคาเอทานอลที่ผู้ผลิตขายให้บริษัทน้ำมันได้ในราคาต่ำกว่าราคาประกาศอ้างอิงของกระทรวงพลังงาน

ในด้านวัตถุดิบมันสำปะหลังนั้น สามารถส่งออกได้ไม่จำกัด
และเป็นที่ต้องการของตลาดต่างประเทศมาก เช่น ประเทศจีน
เนื่องจากประเทศจีนได้มีการส่งเสริมให้ผลิตเอทานอลในประเทศเพิ่มขึ้นโดยใช้มันสำปะหลังเป็นวัตถุดิบด้วย
ซึ่งมีผลต่อการหาวัตถุดิบได้ยากขึ้นและราคาอาจจะสูงขึ้น

ในเดือนธันวาคม 2557 บริษัทได้ลงทุนซื้อหุ้นสามัญโรงไฟฟ้าเอสเอสยูทีในสัดส่วนร้อยละ 25
และจะซื้อหุ้นเพิ่มอีกร้อยละ 15 ภายในปี 2559

2) บริษัท บุญเอนก จำกัด

บริษัทย่อยที่บริษัทถือหุ้นร้อยละร้อย ประกอบธุรกิจปลูกมันสำปะหลัง
มีการดำเนินการเป็นสองรูปแบบคือ บริษัทลงทุนปลูกเองในที่ดินของบริษัท และ
โครงการร่วมมือกับเกษตรกรในพื้นที่ให้ทำการปลูกในพื้นที่ของบริษัทย่อยและแบ่งผลประโยชน์ร่วมกัน
ซึ่งได้เริ่มโครงการมาตั้งแต่ปี 2553 โดยฤดูการผลิตปี 2557 ซึ่งเก็บผลผลิตในปี 2558
มีเกษตรกรเข้าร่วมโครงการ จำนวน 66 ราย พื้นที่เพาะปลูก 731 ไร่ ทั้งนี้
เกษตรกรเป็นผู้ดำเนินการปลูกเองโดยบริษัทแม่ทำหน้าที่ส่งเสริมและสนับสนุนการผลิต เช่น
การปรับปรุงพัฒนาพันธุ์ การพัฒนากระบวนการผลิตให้การดูแล ให้ความรู้ คำแนะนำ
และประสานงาน
ซึ่งวัตถุประสงค์หลักของโครงการเพื่อให้เกษตรกรเรียนรู้วิธีการปลูกที่เหมาะสมและถูกหลักวิชาการ
อันจะมีผลต่อประสิทธิภาพในการผลิต คือการเพิ่มผลผลิตต่อไร่ ต้นทุนต่ำลง
และมีรายได้เพิ่มขึ้นมากกว่าที่เคยได้รับ
และบริษัทย่อยเองก็มีรายได้จากการขายมันสำปะหลังสดที่ปลูกเองและจากส่วนแบ่งของเกษตรกรตามข้อตกลงที่มีร่วมกัน

3) บริษัท อีเทอเนิล เอนเนอยี แอนด์ อีเลคทริซิตี จำกัด

บริษัทย่อยที่บริษัทถือหุ้นร้อยละร้อย
ประกอบธุรกิจผลิตและจำหน่ายกระแสไฟฟ้าจากผลพลอยได้ทางการเกษตรและจากการผลิตเอทานอล
ยังไม่เริ่มดำเนินกิจการเนื่องจากจะดำเนินการได้ต่อเมื่อโรงงานผลิตเอทานอลเริ่มผลิต

4) บริษัท เจริญพรพลังงาน จำกัด

บริษัทย่อยทางอ้อมซึ่งบริษัทบุญเอนก จำกัดถือหุ้นร้อยละร้อย
ประกอบธุรกิจให้เช่าอสังหาริมทรัพย์และปลูกมันสำปะหลัง ได้ให้บริษัท อีเทอเนิล เอนเนอยี จำกัด
(มหาชน) เช่าที่ดินสำหรับการก่อสร้างโรงงานผลิตเอทานอล และให้บริษัท บุญเอนก จำกัด
เช่าที่ดินเพื่อทำการเกษตรปลูกมันสำปะหลังสำหรับเป็นแหล่งวัตถุดิบ และเมื่อ วันที่ 25 กันยายน
2558 บริษัทได้จดทะเบียนแก้ไขเพิ่มเติมวัตถุประสงค์ เพื่อประกอบธุรกิจปลูกมันสำปะหลัง
โดยดำเนินการในรูปแบบโครงการร่วมมือกับเกษตรกรให้ทำการปลูกมันสำปะหลังในพื้นที่ของบริษัทและแบ่งผลประโยชน์ร่วมกันเช่นเดียวกับบริษัท
บุญเอนก จำกัด ซึ่งได้เริ่มโครงการในเดือนตุลาคม 2558 และเก็บเกี่ยวผลผลิตในปี 2559
มีเกษตรกรที่เข้าร่วมโครงการ จำนวน 512 ราย พื้นที่เพาะปลูก 2,185 ไร่

5) บริษัท เอสเอสยูที จำกัด

บริษัท เอสเอสยูที จำกัด เป็นบริษัทร่วมที่บริษัท อีเทอเนิล เอนเนอยี จำกัด (มหาชน)
ถือหุ้นร้อยละ 25 ของทุนจดทะเบียนของเอสเอสยูที ณ วันที่ 31 ธันวาคม 2557
และบริษัทจะชำระเงินค่าหุ้นอีกร้อยละ 15 ในวันที่ 30 มิถุนายน 2559 รวมเป็นร้อยละ 40
ของทุนจดทะเบียน เอสเอสยูทีประกอบธุรกิจผลิตไฟฟ้าและไอน้ำร่วมกันเป็นระบบ Cogeneration
โดยใช้ก๊าซธรรมชาติเป็นพลังงานหลักในการผลิตกระแสไฟฟ้า โครงการตั้งอยู่บนพื้นที่ประมาณ 17
ไร่ กำลังการผลิตรวม 240 เมกกะวัตต์ แบ่งเป็นบล็อค 1 และบล็อค 2 มูลค่าลงทุนประมาณ
11,700 ล้านบาทในเขตนิคมอุตสาหกรรมบางปู จ.สมุทรปราการ
ขณะนี้อยู่ในระหว่างการดำเนินการก่อสร้างโรงไฟฟ้า
คาดว่าจะสามารถเริ่มดำเนินการในเชิงพาณิชย์ได้ทั้ง 2 บล็อคภายในปี 2559

(2) โครงสร้างการถือหุ้นของกลุ่มบริษัท มีดังนี้

100% 100%

บริษัทย่อย

100%

บริษัทย่อยทางอ้อม 25%

ณ 31 ธ.ค. 58

บริษัทร่วม

รายชื่อกลุ่มผู้ถือหุ้นของเอสเอสยูที ณ วันที่ 30 ธันวาคม 2558 มีดังนี้

รายชื่อผู้ถือหุ้น สัดส่วนการถือหุ้น (ร้อยละ) จำนวนหุ้น

1) บริษัท อีเทอเนิล เอนเนอยี จำกัด (มหาชน) 25 7,297,500

2) บริษัท คอม-ลิงค์ จำกัด 15 4,378,500

3) บริษัท แทค เอ็นเนอยี่ จำกัด 40 11,676,000

4) บริษัท ทัศน์ศิริ จำกัด 20 5,838,000

รวม 100 29,190,000

รายชื่อคณะกรรมการบริษัท เอสเอสยูที จำกัด ณ วันที่ 12 พฤศจิกายน 2558
ออกโดยกรมพัฒนาธุรกิจการค้า กระทรวงพาณิชย์ มีดังนี้

1.  นายศิริธัช โรจนพฤกษ์ ประธานกรรมการ

2.  นายสุทัศน์ ชวพัฒนากุล ประธานกรรมการบริหาร

3.  นางสาวฐิติพร โรจนพฤกษ์ กรรมการ

4.  นายณรงค์ แย้มประเสริฐ กรรมการ

5.  นายโคอิชิ อัทซึตะ กรรมการ

6.  นายทากายูกิ ฮาร่า กรรมการ

7.  ศ.(พิเศษ) ดร.สาคร สุขศรีวงศ์ กรรมการ

8.  นายวรเจตน์ อินทามระ กรรมการ

ณ วันที่ 31 ธันวาคม 2558 กลุ่มนาย ศิริธัช โรจนพฤกษ์ ประธานกรรมการบริหาร
เป็นผู้ถือหุ้นรายใหญ่ในบริษัท อีเทอเนิล เอนเนอยี จำกัด (มหาชน) และในบริษัท คอม-ลิงค์ จำกัด
สัดส่วนร้อยละ 15.42 และร้อยละ 19.49 ตามลำดับ และถือหุ้นร้อยละ 10 ในบริษัท ทัศน์ศิริ
จำกัด

1.4 ความสัมพันธ์กับกลุ่มธุรกิจของผู้ถือหุ้นใหญ่

ผู้ถือหุ้นใหญ่ของกลุ่มบริษัท อีเทอเนิล เอนเนอยี จำกัด (มหาชน) คือ บริษัท คอม-ลิงค์ จำกัด
สัดส่วนการ ถือหุ้นร้อยละ 22.88
ทั้งนี้กลุ่มบริษัทมิได้มีความสัมพันธ์หรือเกี่ยวข้องกับการดำเนินธุรกิจอื่นของบริษัท คอม-ลิงค์ จำกัด
แต่อย่างใด

2. ลักษณะการประกอบธุรกิจ

โครงสร้างรายได้ของกลุ่มบริษัท

ในปี 2557
รายได้ของบริษัทก่อนการดำเนินการธุรกิจเอทานอลส่วนใหญ่มาจากดอกเบี้ยรับเป็นสัดส่วนประมาณร้อยละ
68.15 ของรายได้รวม เนื่องจากบริษัทยังไม่ได้นำเงินทุนไปลงทุนก่อสร้างโรงงานผลิตเอทานอล
ต่อมาในเดือนพฤศจิกายน 2557 บริษัทได้รับอนุมัติจากที่ประชุมผู้ถือหุ้นให้ลงทุนซื้อหุ้นสามัญของบริษัท
เอสเอสยูที จำกัด ในสัดส่วนร้อยละ 40 ของทุนจดทะเบียน
และบริษัทได้ชำระค่าหุ้นในสัดส่วนร้อยละ 25 เมื่อวันที่ 30 ธันวาคม 2557 เป็นเงิน 374.90
ล้านบาท
พร้อมกันนั้นได้เตรียมเงินทุนสำหรับการชำระค่าหุ้นที่ยังชำระไม่เต็มมูลค่าหุ้นในสัดส่วนร้อยละ 25
เป็นเงิน 522.86 ล้านบาท รวมเงินทั้งสิ้น 897.77 ล้านบาท
การนำเงินไปลงทุนดังกล่าวส่งผลต่อรายได้ดอกเบี้ยรับในปี 2558 ดังนั้นในปี 2558
บริษัทจึงมีรายได้มาจากดอกเบี้ยรับของเงินฝากเป็นสัดส่วนร้อยละ 53.46
และมาจากรายได้จากการจำหน่ายพืชผลการเกษตรเป็นสัดส่วนร้อยละ 42.23 ของรายได้รวม

2.1 ลักษณะผลิตภัณฑ์

- อุตสาหกรรมโรงไฟฟ้าและไอน้ำ

ธุรกิจผลิตไฟฟ้าเป็นอุตสาหกรรมขั้นพื้นฐานที่มีความสำคัญยิ่งต่อการพัฒนาประเทศเนื่องจากเป็นโครงสร้างพื้นฐานที่สำคัญในการดำรงชีวิตของคนในสังคม
ซึ่งเป็นปัจจัยในการขับเคลื่อนระบบเศรษฐกิจและสังคมของประเทศ
ในปัจจุบันมีประชากรเพิ่มมากขึ้นประกอบกับการขยายตัวของภาคอุตสาหกรรม
ได้มีการบริโภคไฟฟ้าเพิ่มมากขึ้น จึงส่งผลกระทบให้การไฟฟ้าฝ่ายผลิตแห่งประเทศไทย (กฟผ.)
ไม่สามารถผลิตไฟฟ้าได้เพียงพอต่อความต้องการใช้ไฟฟ้าในประเทศได้
รัฐบาลจึงมีนโยบายให้ภาคเอกชนเข้ามามีส่วนร่วมในการให้บริการส่วนของระบบผลิตไฟฟ้าผ่านผู้ผลิตไฟฟ้า
เพื่อดำเนินการผลิตไฟฟ้าให้แก่กฟผ.โดยตรงและบริษัท เอสเอสยูที จำกัด
เป็นผู้ผลิตไฟฟ้าเอกชนรายเล็ก (Small Power Producer : SPP)
ที่ผลิตไฟฟ้าและความร้อนที่มีประสิทธิภาพสูงโคเจนเนอเรชั่น (Cogeneration) คือ
ผลิตทั้งไฟฟ้าและความร้อนที่มีประโยชน์ไปพร้อมกัน
เป็นการนำความร้อนที่เสียเปล่ามาใช้ประโยชน์ทำให้สามารถช่วยประหยัดเชื้อเพลิงได้จำนวนมากเมื่อเปรียบเทียบกับการใช้เชื้อเพลิงผลิตไฟฟ้ากับผลิตความร้อนอุตสาหกรรมแยกกัน
ทั้งนี้กระทรวงพลังงานได้ให้ความสำคัญกับการผลิตแบบโคเจนเนอเรชั่นมากกว่าโรงไฟฟ้าพลังความร้อนร่วมหรือโรงไฟฟ้าถ่านหิน

- เอทานอล

เอทานอลเป็นแอลกอฮอล์ชนิดหนึ่งที่เกิดจากการหมักพืชเพื่อเปลี่ยนแป้งจากพืชเป็นน้ำตาลแล้วเปลี่ยนจากน้ำตาลเป็นแอลกอฮอล์และเมื่อทำให้เป็นแอลกอฮอล์บริสุทธิ์
95% และ/หรือ 99.5% โดยการกลั่นจะได้เอทานอล
บริษัทจะใช้วัตถุดิบมันเส้นเพื่อผลิตเอทานอลสำหรับนำไปผสมกับน้ำมันเบนซินเพื่อเป็นน้ำมันแก๊สโซฮอล์ใช้เป็นเชื้อเพลิงสำหรับรถยนต์

บริษัทได้พิจารณาถึงภาวะการลงทุนในอุตสาหกรรมการผลิตแล้วเห็นว่าภาวะการณ์อุตสาหกรรมเอทานอลยังไม่เหมาะสมต่อการลงทุน
คณะกรรมการบริษัทจึงได้ชะลอโครงการมาจนถึงปัจจุบัน ซึ่งในปี 2558
บริษัทได้มีหนังสือขอขยายเวลาต่อสำนักงานคณะกรรมการส่งเสริมการลงทุนและได้รับอนุมัติให้ขยายเวลานำเข้าเครื่องจักรออกไปถึงวันที่
16 มีนาคม 2559 และขยายเวลาเปิดดำเนินการครบตามโครงการออกไปจนถึงวันที่ 16 กันยายน
2559 และยังสามารถขอขยายเวลาดังกล่าวออกไปได้อีกครั้งละ 1 ปี
ขณะนี้ได้ขอขยายเวลาเปิดดำเนินการออกไปอีก 1 ปี

ข้อจำกัดในการประกอบธุรกิจ

- ไม่มี -

2.2 การตลาดและการแข่งขัน

ธุรกิจไฟฟ้าและไอน้ำ

บริษัท เอสเอสยูที จำกัด ซึ่งเป็นบริษัทร่วมมีแผนการจำหน่ายไฟฟ้าและไอน้ำดังนี้

เมื่อวันที่ 25 กรกฎาคม 2556 บริษัท เอสเอสยูที จำกัด
ได้ลงนามในสัญญาซื้อขายไฟฟ้าในโครงการ บล็อค 1 และโครงการบล็อค 2 ระยะเวลา 25 ปี
นับตั้งแต่วันเริ่มต้นเดินเครื่องเชิงพาณิชย์ (COD) กับการไฟฟ้าฝ่ายผลิตแห่งประเทศไทย (กฟผ.)
รวม 180 เมกกะวัตต์ โดยโรงไฟฟ้าบล็อค 1 กำหนดวันเริ่มต้นซื้อขายไฟฟ้าในวันที่ 1 เมษายน
2559 และโรงไฟฟ้าบล็อค 2 ในวันที่ 1 มิถุนายน 2559
ราคาตามสัญญาต่อเมกะวัตต์จะถูกกำหนดให้สอดคล้องกับรูปแบบการกำหนดราคาของ กฟผ.
สำหรับโรงไฟฟ้าขนาดเล็ก (SPP) ชำระค่าตอบแทนในรูปของค่าพลังไฟฟ้า (Capacity
payment) และค่าการประหยัดการใช้เชื้อเพลิง (Fuel saving) ตามการคำนวณที่ระบุในสัญญา
ส่วนกระแสไฟฟ้าที่เหลือและไอน้ำจะจำหน่ายให้แก่ลูกค้าอุตสาหกรรมผู้ประกอบการในนิคมอุตสาหกรรม
บางปูภายหลังจากโรงไฟฟ้าดำเนินการเต็มรูปแบบแล้ว สัดส่วนรายได้จากการขายไฟฟ้าให้แก่ กฟผ.
และการจำหน่ายไฟฟ้าและไอน้ำให้แก่ลูกค้าอุตสาหกรรมจะมีสัดส่วนประมาณร้อยละ 75 : ร้อยละ
25

ภาวะการแข่งขันปัจจุบันในนิคมอุตสาหกรรมบางปูมีโรงไฟฟ้าที่เปิดดำเนินการอยู่ 1 แห่ง
กำลังผลิตติดตั้ง 120 เมกกะวัตต์ ได้เริ่มต้นซื้อขายไฟฟ้ากับกฟผ.ตั้งแต่วันที่ 23 สิงหาคม 2542
อายุสัญญา 21 ปี จะหมดสัญญาในปี 2563 โรงไฟฟ้าแห่งนี้ดำเนินการผลิตมาแล้วกว่า 16 ปี
ความมีประสิทธิภาพและเสถียรภาพในการผลิตไฟฟ้าและคุณภาพของแรงดันไอน้ำอาจจะลดลง
อาจจะต้องมีต้นทุนในการปรับปรุงซ่อมบำรุงเครื่องจักร หากเปรียบเทียบกับโรงไฟฟ้าเอสเอสยูทีแล้ว
โรงไฟฟ้าเอสเอสยูทีซึ่งเพิ่งเริ่มดำเนินการจะมีความมั่นคงและเสถียรภาพในการผลิตไฟฟ้า
มีคุณภาพและแรงดันผลิตไฟฟ้ามากกว่าโรงไฟฟ้าที่ดำเนินงานมานาน
เอสเอสยูทีตั้งราคาขายไฟฟ้าที่ขายให้แก่ลูกค้าอุตสาหกรรมที่อยู่ในเขตนิคมอุตสาหกรรมโดยมีการให้ส่วนลดจากราคาที่ลูกค้าซื้อจากการไฟฟ้านครหลวง
(กฟน.)
จึงทำให้โรงไฟฟ้าเอสเอสยูทีมีประสิทธิภาพและความสามารถในการแข่งขันในนิคมอุตสาหกรรมบางปูได้

ธุรกิจเอทานอล

บริษัทจะมีการปรับปรุงแผนการจำหน่ายเอทานอลในอนาคตเนื่องจากปัจจุบันบริษัทยังชะลอโครงการผลิต

2.3 การจัดหาผลิตภัณฑ์

การจัดหาวัตถุดิบ – โรงไฟฟ้า

โครงการโรงไฟฟ้าเอสเอสยูทีใช้ก๊าซธรรมชาติเป็นวัตถุดิบ การผลิตเป็นระบบ Cogeneration คือ
ระบบการผลิตไฟฟ้าและไอน้ำร่วมกัน ซึ่งเป็นระบบที่มีประสิทธิภาพสูง
สามารถตอบสนองความต้องการของโรงงานอุตสาหกรรมหลายประเภทที่ต้องการใช้ทั้งไฟฟ้าและไอน้ำในระบบการผลิตของโรงงาน
กำลังการผลิตรวมประมาณ 240 เมกกะวัตต์ และไอน้ำกำลังการผลิตสูงสุดรวมประมาณ 60
ตันต่อชั่วโมง

เอสเอสยูทีได้ทำสัญญาซื้อขายก๊าซธรรมชาติสำหรับโครงการบล็อค 1 และบล็อค 2 กับบริษัท ปตท.
จำกัด (มหาชน) ตั้งแต่วันที่ 4 ธันวาคม 2555 ระยะเวลาของสัญญาแบ่งออกเป็น 2 ช่วง คือ

1)  นับตั้งแต่วันลงนามจนถึงวันก่อนวันที่เริ่มใช้ก๊าซเพื่อการค้า และ

2)  ระยะเวลาใช้ก๊าซเพื่อการค้าเป็นระยะเวลา 25 ปี นับจากวันที่เริ่มใช้ก๊าซเพื่อการค้า

ก๊าซธรรมชาติเป็นต้นทุนหลักที่สำคัญของธุรกิจโรงไฟฟ้า คิดเป็นสัดส่วนกว่าร้อยละ 85
ของต้นทุนการผลิต

การวิเคราะห์ผลกระทบทางสิ่งแวดล้อม (Environmental Impact Assessment : EIA)

กระบวนการผลิตของโรงไฟฟ้าเอสเอสยูทีไม่มีผลกระทบต่อสิ่งแวดล้อม
โดยเอสเอสยูทีได้จัดให้มีรายงานการวิเคราะห์ผลกระทบจากสิ่งแวดล้อม (EIA)
และได้รับความเห็นชอบจากสำนักงานนโยบายและแผนทรัพยากรธรรมชาติและสิ่งแวดล้อม สำหรับ
Emission Load โครงการท่อก๊าซธรรมชาติ และโครงการโรงไฟฟ้าบล็อค 1 และบล็อค 2
เป็นที่เรียบร้อยแล้ว ทั้งนี้โครงการโรงไฟฟ้าไม่มีข้อพิพาททางกฎหมาย
หรืออยู่ในกระบวนการดำเนินการทางกฎหมายที่เกี่ยวข้องกับสิ่งแวดล้อม
หรือกฎระเบียบด้านสิ่งแวดล้อมใดๆ

การจัดหาวัตถุดิบ – เอทานอล

ปี 2558 บริษัทย่อยครอบครองที่ดินทั้งหมดประมาณ 6,300 ไร่ อยู่ที่จังหวัดนครราชสีมา
และจังหวัดชัยภูมิ บริษัทได้เตรียมใช้เป็นพื้นที่ก่อสร้างโรงงานและส่วนประกอบอื่นประมาณ 1,500
ไร่ ส่วนที่เหลือประมาณ 4,800 ไร่นั้น
ส่วนหนึ่งใช้ในการปลูกมันสำปะหลังซึ่งเป็นวัตถุดิบของโรงงานผลิตเอทานอล
และได้มีโครงการให้เกษตรกรใช้พื้นที่ของบริษัททำการปลูกมันสำปะหลังเพื่อให้มีการเพาะปลูกอย่างมีประสิทธิภาพและเป็นการสร้างความร่วมมือและผูกสัมพันธ์ระหว่างเกษตรกรกับบริษัท
โดยมีการแบ่งผลผลิตให้แก่บริษัทตามข้อตกลงที่มีร่วมกัน
แหล่งวัตถุดิบของบริษัทนอกจากการรับซื้อวัตถุดิบจากเกษตรกรทั่วไปแล้ว ยังมีแหล่งวัตถุดิบแหล่งอื่นๆ
เช่น ผู้ประกอบการลานมัน ผู้ส่งออกมันเส้น และองค์การคลังสินค้า เป็นต้น

3. ปัจจัยความเสี่ยง

บริษัทตระหนักและให้ความสำคัญต่อการบริหารความเสี่ยงทางธุรกิจเพื่อการบริหารจัดการให้บริษัทเติบโตอย่างยั่งยืน
ในปี 2558 บริษัทได้พิจารณาความเสี่ยงที่มีนัยสำคัญที่อาจทำให้มีผลต่อการดำเนินธุรกิจของบริษัท
และต่อการลงทุนของผู้ถือหุ้นดังนี้

1)  ปัจจัยเสี่ยงของโครงการโรงไฟฟ้าเอสเอสยูที

ก) ความเสี่ยงจากการก่อสร้างโรงไฟฟ้าล่าช้า

ปัจจุบันโรงไฟฟ้าบางปูโคเจนเนอเรชั่นอยู่ระหว่างการก่อสร้าง
และคาดว่าจะเริ่มดำเนินการเชิงพาณิชย์ประมาณปี 2559
โครงการมีความเสี่ยงจากความล่าช้าของการก่อสร้างซึ่งมาจากผู้รับเหมาแล้วยังอาจมาจากเหตุสุดวิสัยอื่นนอกเหนือการควบคุมซึ่งอาจมีผลกระทบต่อมูลค่าที่เหมาะสมของโครงการ
และผลตอบแทนจากการลงทุนที่บริษัทจะได้รับจากโครงการดังกล่าว

โครงการโรงไฟฟ้านี้เอสเอสยูทีได้คัดเลือกผู้รับเหมาก่อสร้างที่มีประสบการณ์
และมีชื่อเสียงในวงการก่อสร้าง ทั้งในส่วนของโรงไฟฟ้าและท่อสายส่งก๊าซ คือ
กลุ่มบริษัทกิจการร่วมค้า บริษัท มิตซูบิชิ คอร์ปอเรชั่น บริษัท โตโย-ไทย คอร์ปอเรชั่น จำกัด
(มหาชน) และบริษัท โกลโบล นิว เอ็นเนอร์ยี่ จำกัด
ซึ่งเป็นผู้มีประสบการณ์และความเชี่ยวชาญในการก่อสร้างโรงไฟฟ้าประเภทต่างๆ ทั่วโลก
เป็นผู้ก่อสร้างโรงไฟฟ้าภายใต้สัญญาวิศวกรรม จัดหาและก่อสร้างโรงไฟฟ้า (EPC Contract)
และบริษัท อิตาเลียนไทย ดีเวล๊อปเมนต์ จำกัด (มหาชน)
เป็นผู้รับเหมาก่อสร้างท่อส่งก๊าซธรรมชาติ บริษัทได้มีการทำประกันทุกประเภท (Construction
“All Risks”) ซึ่งคุ้มครองความเสียหายต่อทรัพย์สิน
เครื่องจักรอุปกรณ์และความเสียหายเนื่องจากโครงการล่าช้า
โครงการโรงไฟฟ้าได้รับความเห็นชอบต่อรายงานการวิเคราะห์ผลกระทบทางสิ่งแวดล้อม (EIA)
จากสำนักงานนโยบายและแผนทรัพยากรธรรมชาติและสิ่งแวดล้อมแล้ว ซึ่งปัจจัยต่างๆ เหล่านี้
ช่วยลดความเสี่ยงและผลกระทบที่อาจจะเกิดขึ้นจากการก่อสร้างโรงไฟฟ้าล่าช้าได้

ข)
ความเสี่ยงที่เกี่ยวข้องกับความต้องการไฟฟ้าและไอน้ำของลูกค้าอุตสาหกรรมในนิคมอุตสาหกรรมบางปู

กำลังการผลิตไฟฟ้าส่วนที่เหลือจากการจำหน่ายให้กับ กฟผ. จำนวน 60 เมกะวัตต์ และไอน้ำ 60
ตันต่อชั่วโมงนั้น เอสเอสยูทีมีแผนจะจำหน่ายให้ผู้ประกอบการในนิคมอุตสาหกรรมบางปู
ซึ่งเอสเอสยูที ได้รับหนังสือแสดงเจตจำนง (Letter of Intent)
ซื้อไฟฟ้าจากผู้ประกอบการในนิคมอุตสาหกรรมบางปูแล้วจำนวน 17 ราย จำนวนรวม 37.3
เมกะวัตต์ (หรือร้อยละ 60 ของไฟฟ้าส่วนที่เหลือจาก กฟผ.) และไอน้ำจำนวน 8 ราย
จำนวนรวม 50.7 ตันต่อชั่วโมง (หรือร้อยละ 85 ของกำลังการผลิตไอน้ำ)
ซึ่งภายหลังการทำสัญญาซื้อขายไฟฟ้าและไอน้ำแล้ว หากลูกค้ากลุ่มนี้ประสบปัญหาเศรษฐกิจ
และ/หรือย้ายฐานการผลิต อาจเกิดความเสี่ยงต่อรายได้ของโครงการ
และผลตอบแทนจากการลงทุนในโครงการนี้ได้
ปัจจุบันในนิคมอุตสาหกรรมบางปูมีโรงไฟฟ้าที่เปิดดำเนินการแล้ว 1 แห่ง กำลังการผลิต 120
เมกะวัตต์ ได้เริ่มต้นซื้อขายไฟฟ้ากับกฟผ. ตั้งแต่วันที่ 23 สิงหาคม 2542 เป็นต้นมา
ดังนั้นอาจเกิดการแข่งขันในการขายไฟฟ้าและไอน้ำในช่วงเริ่มต้นของการดำเนินการของโรงไฟฟ้าเอสเอสยูทีจนกว่าโรงไฟฟ้าดังกล่าวจะหมดสัญญากับกฟผ.
ในปี 2563

กำลังการผลิตไฟฟ้าที่ขายให้แก่กลุ่มลูกค้ากลุ่มนี้คิดเป็นเพียงประมาณร้อยละ 25
ของกำลังการผลิตไฟฟ้าทั้งหมดซึ่งไม่ใช่ลูกค้าหลัก
กลุ่มผู้ประกอบการดังกล่าวยังดำเนินธุรกิจอยู่ในหลากหลายอุตสาหกรรม เช่น เหล็ก/ลวด ยานยนต์
น้ำมันปาล์ม อาหาร และสารเคมี เป็นต้น และอยู่ในนิคมอุตสาหกรรมบางปูมาเป็นระยะเวลาหนึ่ง
ซึ่งปัจจัยดังกล่าวช่วยลดความเสี่ยงที่ผู้ประกอบการที่จะไม่ซื้อไฟฟ้าอันเนื่องจากเกิดจากภาวะปัญหาเศรษฐกิจ
และ/หรือย้ายฐานการผลิต
นอกจากนี้ทำเลที่ตั้งของโครงการโรงไฟฟ้ายังอยู่ในนิคมอุตสาหกรรมบางปู
ใกล้กับผู้ประกอบการต่างๆ
ตลอดจนการให้ส่วนลดค่าไฟฟ้าต่อหน่วยแก่ผู้ประกอบการจากอัตราซื้อขายไฟฟ้าตามประกาศของ
กฟผ. ซึ่งปัจจัยต่างๆ เหล่านี้ช่วยลดความเสี่ยงนี้ได้ ทั้งนี้หากมีการสูญเสียผู้ประกอบการไป
บริษัทคาดว่าจะสามารถหาผู้ประกอบการรายใหม่ทดแทนได้
เนื่องจากในอดีตที่ผ่านมาพบว่าอัตราการเจริญเติบโตของความต้องการไฟฟ้าลูกค้าอุตสาหกรรมนั้นเพิ่มขึ้นต่อเนื่อง
ส่วนโรงไฟฟ้าเดิมที่มีอยู่แล้วนั้นเป็นโรงไฟฟ้าที่ดำเนินการผลิตไฟฟ้ามาแล้วกว่า 16 ปีนับถึงปัจจุบัน
ดังนั้นความมีประสิทธิภาพและเสถียรภาพในการผลิตกระแสไฟฟ้าและไอน้ำอาจจะลดลงและเสื่อมสภาพตามกาลเวลา
และอาจจะต้องมีต้นทุนในการปรับปรุงซ่อมบำรุงเครื่องจักรเพื่อดำเนินการต่อหลังจากหมดสัญญา
หากเทียบกันแล้วโรงไฟฟ้าของเอสเอสยูทีซึ่งเพิ่งเริ่มดำเนินการจะมีความมั่นคงและเสถียรภาพในการผลิตไฟฟ้าและมีคุณภาพและแรงดันในการผลิตไอน้ำมากกว่าโรงไฟฟ้าที่ดำเนินการมานาน

ค) ความเสี่ยงจากการที่ต้นทุนโครงการสูงกว่าที่ประมาณไว้

เนื่องจากการทำรายการลงทุนก่อสร้างโรงไฟฟ้าเป็นการลงทุนขนาดใหญ่
มูลค่าการลงทุนรวมประมาณ 11,700 ล้านบาท เงินทุนมาจากการกู้ยืมระยะยาวประมาณ 8,759
ล้านบาท จึงทำให้อาจมีความเสี่ยงหากดำเนินโครงการไปแล้ว ปรากฏว่ามีต้นทุนสูงกว่าที่ประมาณไว้
ทำให้การดำเนินโครงการล่าช้า
ซึ่งจะส่งผลกระทบต่อผลการดำเนินงานและสภาพคล่องของเอสเอสยูทีและผลตอบแทนที่บริษัทจะได้รับ
แต่เนื่องจากกลุ่มผู้ถือหุ้นใหญ่คือบริษัท แทค เอ็นเนอยี่ จำกัด ถือหุ้นร้อยละ 40
ประกอบไปด้วยผู้ถือหุ้นที่มีความรู้ ความชำนาญ และประสบการณ์
ในด้านการก่อสร้างและบริหารจัดการโรงไฟฟ้าโดยเฉพาะบริษัท จูบุ อิเล็กทริค เพาเวอร์
ไทยแลนด์ เอสพีพี บี.วี จำกัด ซึ่งเป็นบริษัทในเครือของบริษัท จูบุ อิเล็กทริค เพาเวอร์ จำกัด
(Chubu Electric Power) เป็นหนึ่งในบริษัทผลิตไฟฟ้าที่ใหญ่ที่สุดในประเทศญี่ปุ่น
ทั้งในด้านกำลังการผลิต ยอดขายพลังงานไฟฟ้า ยอดขายโดยรวม และปริมาณสินทรัพย์รวม
อีกทั้งโรงไฟฟ้านี้ดำเนินการโดยผู้รับเหมาก่อสร้างที่มีประสบการณ์ และมีชื่อเสียงในวงการก่อสร้าง
ทั้งในส่วนของโรงไฟฟ้าและท่อส่งก๊าซ เช่น บริษัท มิตซูบิชิ คอร์ปอเรชั่น บริษัท โตโย-ไทย
คอร์ปอเรชั่น จำกัด (มหาชน) และบริษัท โกลโบล นิว เอ็นเนอร์ยี่ จำกัด
ซึ่งเป็นผู้มีประสบการณ์และความเชี่ยวชาญในการก่อสร้างโรงไฟฟ้าประเภทต่างๆ ทั่วโลก
เป็นผู้ก่อสร้างโรงไฟฟ้า จึงน่าจะช่วยลดความเสี่ยงเกี่ยวกับประสบการณ์ของเอสเอสยูทีได้
นอกจากนี้ได้มีการประมาณการค่าใช้จ่ายสำรองเผื่อเหตุฉุกเฉินประมาณร้อยละ 5 ของมูลค่าสัญญา
EPC คิดเป็นมูลค่าประมาณ 400 ล้านบาท และ Cost overrun ประมาณ 141 ล้านบาทไว้แล้ว
บริษัทคาดว่าจะสามารถรองรับความเสี่ยงในด้านนี้ได้

ง) ความเสี่ยงจากความผันผวนของอัตราแลกเปลี่ยน

เอสเอสยูทีมีค่าใช้จ่ายในการดำเนินงาน เช่น
ชำระค่าก่อสร้างและซื้อเครื่องจักรเป็นเงินตราต่างประเทศซึ่งมีความผันผวนของอัตราแลกเปลี่ยนของค่าสกุลเงินบาทเทียบกับสกุลเงินดอลลาร์สหรัฐอเมริกาและเงินบาทกับเงินสวีดิชโครน
(SEK - Swedish Krona)
บริษัทได้มีการบริหารความเสี่ยงโดยเข้าทำธุรกรรมสัญญาซื้อขายเงินตราต่างประเทศล่วงหน้า
(Forward Contract) ในส่วนที่เป็นสกุลเงิน SEK ทั้งหมดไว้เรียบร้อยแล้ว

เอสเอสยูทีมีภาระเงินกู้ส่วนที่เป็นสกุลเงินดอลลาร์สหรัฐ
ทำให้เอสเอสยูทีมีกำไรหรือขาดทุนจากอัตราแลกเปลี่ยนที่ยังไม่เกิดจริงโดยไม่คำนึงถึงการทำ
Forward Contract หรือการทำ Hedging ใดๆ

จ) ความเสี่ยงจากการเปลี่ยนแปลงของอัตราดอกเบี้ย

เนื่องจากโครงการมีเงินกู้ระยะยาวกับสถาบันการเงินประมาณ 8,759 ล้านบาท
ทำให้มีภาระดอกเบี้ยจ่ายค่อนข้างสูง
ดังนั้นการเปลี่ยนแปลงของดอกเบี้ยหากเพิ่มขึ้นจะส่งผลต่อต้นทุนทางการเงินของเอสเอสยูที
เอสเอสยูทีได้จัดทำ Interest rate swap เพื่อลดความเสี่ยงจากอัตราดอกเบี้ย

ฉ) ความเสี่ยงจากการเป็นผู้ถือหุ้นส่วนน้อยในเอสเอสยูที

ตามสัญญาการซื้อขายหุ้นนั้น ในส่วนแรกบริษัทซื้อหุ้นเอสเอสยูทีในสัดส่วนร้อยละ 25
ของทุนจดทะเบียนที่ชำระแล้วเมื่อวันที่ 30 ธันวาคม 2557 และส่วนที่ 2
บริษัทจะซื้อหุ้นส่วนที่เหลือทั้งหมดร้อยละ 15 ภายในวันที่ 30 มิถุนายน 2559
ของทุนจดทะเบียนที่ชำระแล้ว ทั้งนี้ บริษัทมีสิทธิที่จะยกเลิกการซื้อหุ้นสัดส่วนที่เหลือ ร้อยละ 15
ได้โดยทำหนังสือแจ้งความประสงค์ภายในวันที่ 30 มีนาคม 2559
โดยบริษัทไม่ต้องรับผิดชอบค่าเสียหายใดๆ แต่หากบริษัทไม่ซื้อหุ้นสามัญในส่วนที่ 2
และต่อมาหากการนิคมอุตสาหกรรมแห่งประเทศไทยใช้สิทธิเข้าซื้อหุ้นของเอสเอสยูทีในสัดส่วนร้อยละ
10 ของทุนจดทะเบียนตามเงื่อนไขในสัญญาเช่าที่ดิน จะทำให้บริษัทถือหุ้นใน
เอสเอสยูทีเหลือประมาณร้อยละ 22.50 ซึ่งน้อยกว่าร้อยละ 25
ซึ่งอาจมีความเสี่ยงจากการไม่สามารถรวบรวมคะแนนเสียงได้เกินร้อยละ 25
เพื่อคัดค้านและ/หรือถ่วงดุลการทำรายการต่างๆ
ที่เป็นสาระสำคัญของเอสเอสยูทีจากที่ประชุมผู้ถือหุ้นได้

2)  ปัจจัยเสี่ยงของโครงการผลิตเอทานอล

ตามที่บริษัทชะลอโครงการผลิตเอทานอลออกไปเพื่อรอดูความเหมาะสมของการลงทุนและนโยบายปฏิรูปพลังงานของรัฐบาลนั้น
บริษัทได้ขอขยายเวลานำเข้าเครื่องจักรและกำหนดเปิดดำเนินการจากคณะกรรมการส่งเสริมการลงทุน
(BOI) ซึ่งสามารถขอขยายเวลาไปได้คราวละ 1 ปี ไปจนถึงวันที่ 16 กันยายน 2559
ในด้านการขอสินเชื่อจากธนาคารพาณิชย์เพื่อการก่อสร้างโรงงานนั้น
เนื่องจากบริษัทยังไม่ได้มีการลงนามในสัญญากู้เงินใดๆ กับสถาบันการเงิน
ดังนั้นสัญญาที่บริษัทได้ทำกับบริษัทผู้รับเหมาเพื่อก่อสร้างโรงงานและจัดหาอุปกรณ์ก่อสร้าง (EPC
Contract) จึงยังไม่มีผลบังคับตามข้อตกลงที่มีร่วมกัน
ฉะนั้นความเสี่ยงจากการชะลอโครงการเอทานอลจึงไม่มี

ความเสี่ยงจากการดำเนินงานโครงการเอทานอลที่มีในปัจจุบันมาจาก

ก) นโยบายส่งเสริมเอทานอลจากภาครัฐ

การผลิตเอทานอลได้มีปริมาณเพิ่มขึ้นตั้งแต่ปี 2555-2558 จาก 1.80 ล้านลิตรต่อวันในปี 2555
เป็น 2.90 ล้านลิตรต่อวันในปี 2556 เป็น 3.50 ล้านลิตรต่อวันในปี 2557 และเป็น 3.60
ล้านลิตรในปี 2558 เนื่องจากมีความต้องการในประเทศเพิ่มมากขึ้นจาก 1.40 ล้านลิตรต่อวันในปี
2555 เป็น 2.60 ล้านลิตรต่อวันในปี 2556 เป็น 3.40 ล้านลิตรต่อวันในปี 2557 และเป็น 3.60
ล้านลิตรในปี 2558 (ที่มา:รายงานสถานการณ์เอทานอลปี 2556 และแนวโน้ม ปี 2557
และไตรมาส 3/2558 ของธนาคารแห่งประเทศไทยสำนักงานภาคตะวันออกเฉียงเหนือ)
เป็นผลจากการที่ภาครัฐได้ยกเลิกการจำหน่ายน้ำมันเบนซิน 91 มาตั้งแต่ต้นปี 2556
ประกอบกับบริษัทผลิตรถยนต์ได้ผลิตรถยนต์รุ่นใหม่ๆ
ที่สามารถเติมน้ำมันแก๊สโซฮอล์ได้มากขึ้นโดยเฉพาะ E85 และ E20

เนื่องจากภาวะราคาน้ำมันดิบในตลาดโลกได้ลดลงตั้งแต่กลางปี 2557 จากราคาที่เคยสูงสุด 110
เหรียญสหรัฐอเมริกาต่อบาร์เรล เป็น 40 เหรียญสหรัฐอเมริกาต่อบาเรลในเดือนธันวาคม 2558
โดยมีสาเหตุจากความไม่สมดุลของปริมาณน้ำมันที่ผลิตกับความต้องการใช้น้ำมันในตลาดโลก
ราคาน้ำมันในประเทศจึงลดลงอย่างต่อเนื่อง ราคาน้ำมันเบนซิน ณ โรงกลั่นปรับตัวไปอยู่ที่ 14
บาท/ลิตร ซึ่งต่ำกว่าราคาของต้นทุนการผลิตเอทานอลประมาณ ร้อยละ 40
ส่งแรงกดดันต่อการที่จะนำเอทานอลมาผสมเป็นแก๊สโซฮอล์
ภาครัฐจึงต้องใช้เงินจากกองทุนน้ำมันมาอุดหนุนให้กับแก๊สโซฮอล์โดยเฉพาะ E20 และ E85
ดังนั้นกำไรของผู้ผลิตเอทานอลจึงขึ้นอยู่กับนโยบายของภาครัฐเป็นสำคัญ
ซึ่งมีความเสี่ยงต่อการเปลี่ยนแปลงนโยบายส่งเสริมการผลิตแก๊สโซฮอล์

ในด้านกำลังการผลิตของโรงงานผลิตเอทานอลทั้งหมด 21 โรงงานนั้น
ยังไม่เต็มประสิทธิภาพการผลิต กล่าวคือ กำลังการผลิตในปี 2558 เป็นร้อยละ 71
ของกำลังการผลิตรวม
และเนื่องจากเอทานอลที่ผลิตและจำหน่ายในประเทศถูกจัดเป็นเชื้อเพลิงทำให้มีข้อจำกัดของการจำหน่าย
คือ จะต้องจำหน่ายให้แก่ผู้ค้าตามมาตรา 7 แห่งพระราชบัญญัติการค้าเชื้อเพลิงเท่านั้น
ไม่สามารถจำหน่ายให้แก่ลูกค้าในอุตสาหกรรมอื่นได้
ขณะนี้ยังไม่มีพระราชบัญญัติเอทานอลเพื่อใช้เป็นเชื้อเพลิงเป็นการเฉพาะ หากมีการแก้ไขกฎ
ระเบียบ ข้อบังคับ และกฎหมายต่างๆ เพื่อรองรับการค้าเอทานอลอย่างเสรีในอนาคต เช่น
การกำหนดข้อยกเว้นในพ.ร.บ.สุรา ให้ไม่มีผลบังคับใช้ในการผลิตเอทานอลเพื่อเป็นเชื้อเพลิง
รวมถึงการปรับปรุงพ.ร.บ.ภาษีสรรพสามิตเพื่อสนับสนุนการส่งออกเอทานอลจะเป็นผลดีแก่ผู้ผลิตเอทานอล

ข) ต้นทุนพืชพลังงาน

ในด้านต้นทุนพืชพลังงานที่ใช้เป็นวัตถุดิบ เช่น มันสำปะหลัง
หากต้นทุนต่อกิโลกรัมเพิ่มขึ้นจะมีผลต่อต้นทุนการผลิตเอทานอลที่สูงขึ้น การปลูกมันสำปะหลังในขณะนี้
พื้นที่ปลูกมันสำปะหลังใช้เต็มศักยภาพแล้วประมาณ 8.5 ล้านไร่
ผู้ประกอบการเอทานอลต้องหาแนวทางลดต้นทุนการผลิตให้สามารถแข่งขันกับราคาน้ำมันที่คาดว่าจะทรงตัวในระดับต่ำต่อไป
โดยการส่งเสริมให้มีการเพิ่มประสิทธิภาพการผลิตจากปัจจุบันได้ประมาณ 3.5 ตัน/ไร่
ควรจะต้องพัฒนาให้เพิ่มไปอีก 2 เท่าตัวเป็นประมาณ 7 ตัน/ไร่

สำหรับมันสำปะหลังเส้นที่ใช้เป็นวัตถุดิบของบริษัทนั้น
นอกจากจำหน่ายในประเทศแล้วยังเป็นที่ต้องการของต่างประเทศ เช่น จีน และ ญี่ปุ่น
สามารถส่งออกได้โดยไม่มีข้อจำกัด อาจส่งผลให้ราคามันสำปะหลังสูงขึ้น
และจากสถิติการส่งออกมันเส้นซึ่งรวบรวมข้อมูลโดยสมาคมโรงงานผู้ผลิตมันสำปะหลังภาคตะวันออกเฉียงเหนือ
ตั้งแต่ ปี 2554 จนถึง 2558 ปรากฎว่ามีปริมาณเพิ่มขึ้นทุกปี

ขณะนี้ สนพ.
กำลังศึกษาต้นทุนเอทานอลใหม่เพื่อหาสูตรอ้างอิงเอทานอลใหม่ซึ่งจะสะท้อนต้นทุนการผลิต
เอทานอลมากขึ้น เนื่องจากราคาเอทานอลสูงกว่าราคาน้ำมันเบนซินเกือบ 1 เท่าตัว
ประกอบกับความผันผวนของราคาสินค้าเกษตรที่ใช้เป็นวัตถุดิบในการผลิตด้วย

ต้นทุนการผลิตเอทานอลในไตรมาส 3/2558 โดยธนาคารแห่งประเทศไทย
สำนักงานภาคตะวันออกเฉียงเหนือได้รายงาน มีดังนี้

  ----------------- ----------------- ----------------- -----------------
  วัตถุดิบ             Q3/2558                             

                    ต้นทุนการผลิต        ราคาขายเอทานอล    ราคาที่ใช้กำหนด

  1. กากน้ำตาล       23.58             26.68             3.46 บาท/กิโลกรัม

  2. หัวมันสด         24.18             26.68             2.26 บาท/กิโลกรัม

  3. มันเส้น          26.37             26.68             
  ----------------- ----------------- ----------------- -----------------

4. ทรัพย์สินที่ใช้ในการประกอบธุรกิจ

1.  ทรัพย์สินถาวรหลักที่ใช้ในการประกอบธุรกิจของบริษัทและบริษัทย่อย ณ วันที่ 31 ธันวาคม
    2558

ที่ดิน อาคาร และอุปกรณ์ แสดงในราคาทุนหักค่าเสื่อมราคาสะสม และค่าเผื่อการด้อยค่า

บริษัทไม่คิดค่าเสื่อมราคาสำหรับที่ดิน งานระหว่างก่อสร้าง และ เงินล่วงหน้าค่าสินทรัพย์

ค่าเสื่อมราคาคำนวณโดยวิธีเส้นตรงตามอายุการใช้งานโดยประมาณของสินทรัพย์แต่ละรายการดังนี้

- ส่วนปรับปรุงที่ดิน 10 ปี

- อาคารที่พักพนักงาน เครื่องจักรและอุปกรณ์ 5 - 10 ปี

- ค่าปรับปรุงอาคาร เครื่องตกแต่ง และเครื่องใช้สำนักงาน ยานพาหนะ 5 ปี

รายการทรัพย์สินถาวรหลักของบริษัทและบริษัทย่อย ณ วันที่ 31 ธันวาคม 2558

+-------------------------------------------------+--------------------+
| รายการ                                          | มูลค่าตามบัญชี (บาท)   |
+-------------------------------------------------+--------------------+
| 1. ที่ดิน และส่วนปรับปรุงที่ดิน หักค่าเผื่อการด้อยค่า          | 492,119,361        |
+-------------------------------------------------+--------------------+
| 2. อาคารที่พักพนักงาน                               | 79,426             |
+-------------------------------------------------+--------------------+
| 3. เครื่องจักรและอุปกรณ์ เครื่องตกแต่งและเครื่องใช้สำนักงาน | 371,230            |
| ยานพาหนะ                                        |                    |
+-------------------------------------------------+--------------------+
| 4. บ่อน้ำเพื่อการเกษตร และงานระหว่างการก่อสร้าง        | 89,727,945         |
|                                                 |                    |
| (ทรัพย์สินระหว่างการก่อสร้าง)                         |                    |
+-------------------------------------------------+--------------------+
|   รวม                                           | 582,297,962        |
+-------------------------------------------------+--------------------+

บริษัทได้ทำสัญญาเช่าที่ดินเพื่อก่อสร้างโรงงานผลิตเอทานอลกับบริษัทย่อย คือ บริษัท
เจริญพรพลังงาน จำกัด เนื้อที่ 1,499-1-54 ไร่ ที่ตำบลตะคุ อำเภอปักธงชัย จังหวัดนครราชสีมา
อายุสัญญา 10 ปี เริ่มตั้งแต่ วันที่ 1 ตุลาคม 2551 - 30 กันยายน 2561 อัตราค่าเช่า 500
บาทต่อไร่ต่อปี ชำระค่าเช่าปีละ 1 ครั้ง ภายใน วันที่ 30 กันยายน ของทุกปี ณ วันที่ 31 ธันวาคม
2558 อายุสัญญาเช่าคงเหลือ 2 ปี 9 เดือน

บริษัทย่อย - บริษัท บุญเอนก จำกัด ได้ทำสัญญาเช่าที่ดินกับบริษัทย่อยทางอ้อม - บริษัท
เจริญพรพลังงาน จำกัด เพื่อใช้ทำการปลูกพืชเกษตรเนื้อที่ 820-2-00 ไร่ ที่อำเภอซับใหญ่
จังหวัดชัยภูมิ ระยะเวลาการเช่า 1 ปี เริ่มตั้งแต่ วันที่ 1 มีนาคม 2558 - 28 กุมภาพันธ์ 2559
อัตราค่าเช่า 500 บาทต่อไร่ต่อปี
ต่อมาได้มีการตกลงกันระหว่างคู่สัญญาเพื่อขอเปลี่ยนแปลงระยะเวลาเช่าจากเดิม 1 ปี
เปลี่ยนใหม่เป็นระยะเวลา 9 เดือน เนื่องจาก บริษัท เจริญพรพลังงาน จำกัด
ต้องการใช้ที่ดินมาเพื่อทำโครงการปลูกพืชเกษตรเอง

เมื่อวันที่ 1 ตุลาคม 2558 ได้ทำสัญญาเช่าที่ดินจากบริษัท เจริญพรพลังงาน จำกัด ระยะเวลา 1 ปี
มาเพื่อทำการเกษตร เนื้อที่ 262-0-00 ไร่ ที่อำเภอซับใหญ่ จังหวัดชัยภูมิ เริ่มตั้งแต่วันที่ 1
ตุลาคม 2558 – 30 กันยายน 2559 อัตราค่าเช่า 500 บาทต่อไร่ต่อปี

รายละเอียดของกรรมสิทธิ์ในที่ดินของบริษัทย่อย และบริษัทย่อยทางอ้อม ณ วันที่ 31 ธันวาคม 2558

+----+------------+---------+-----+-----+---------+-----------+------+
| ลำ | ที่ตั้ง        | ผู้ถือครอง | จำ  | พื้นที่ | วัต      | ม         | ภาระ |
| ดับ |            |         | นวน | (   | ถุประสงค์ | ูลค่าตามบัญชี | ผูกพัน |
|    |            |         |     | ไร่) |         | (บาท)     |      |
|    |            |         | (แป |     |         |           |      |
|    |            |         | ลง) |     |         |           |      |
+----+------------+---------+-----+-----+---------+-----------+------+
| 1  | ต.ห        | บจก.    | 28  | 2,  | เพื่อก    | 5         | ไม่มี  |
|    | นองบัวสะอาด | บุญเอนก  |     | 304 | ารเกษตร | 3,007,488 |      |
|    | อ.บัวใหญ่    |         |     |     |         |           |      |
|    |            |         |     |     |         |           |      |
|    | จ          |         |     |     |         |           |      |
|    | .นครราชสีมา |         |     |     |         |           |      |
+----+------------+---------+-----+-----+---------+-----------+------+
| 2  | ต.ตะคุ      | บจก.    | 56  | 888 | เพื่อก    | 5         | ไม่มี  |
|    | อ.ปักธงชัย   | บุญเอนก  |     |     | ารเกษตร | 0,341,753 |      |
|    |            |         |     |     |         |           |      |
|    | จ          |         |     |     |         |           |      |
|    | .นครราชสีมา |         |     |     |         |           |      |
+----+------------+---------+-----+-----+---------+-----------+------+
| 3  | ต.ท่ากูบ     | บจก.    | 4   | 87  | เพื่อก    | 1,273,310 | ไม่มี  |
|    | อ.ซับใหญ่    | บุญเอนก  |     |     | ารเกษตร |           |      |
|    |            |         |     |     |         |           |      |
|    | จ.ชัยภูมิ     |         |     |     |         |           |      |
+----+------------+---------+-----+-----+---------+-----------+------+
| ร  |            |         | 88  | 3,  |         | 10        |      |
| วม |            |         |     | 279 |         | 4,622,551 |      |
+----+------------+---------+-----+-----+---------+-----------+------+
| 4  | ต.หนองบัว   | บจก.    | 2   | 148 | ให้      | 3,490,847 | ไม่มี  |
|    | อ.คง       | เจริญพ   |     |     |         |           |      |
|    |            | รพลังงาน |     |     | บจก.    |           |      |
|    | จ          |         |     |     | บุญเอนก  |           |      |
|    | .นครราชสีมา |         |     |     |         |           |      |
|    |            |         |     |     | เช่าทำก  |           |      |
|    |            |         |     |     | ารเกษตร |           |      |
+----+------------+---------+-----+-----+---------+-----------+------+
| 5  | ต.ตะคุ      | บจก.    | 112 | 1,  | ให้      | 35        | ไม่มี  |
|    | อ.ปักธงชัย   | เจริญพ   |     | 532 |         | 6,975,255 |      |
|    |            | รพลังงาน |     |     | บมจ.    |           |      |
|    | จ          |         |     |     | อีเทอเนิล |           |      |
|    | .นครราชสีมา |         |     |     |         |           |      |
|    |            |         |     |     | เอนเนอยี |           |      |
|    |            |         |     |     | เช่าท    |           |      |
|    |            |         |     |     | ำโรงงาน |           |      |
|    |            |         |     |     | ผลิต     |           |      |
|    |            |         |     |     | เอทานอล |           |      |
+----+------------+---------+-----+-----+---------+-----------+------+
| 6  | ต.ท่ากูบ,    | บจก.    | 59  | 1,  | ให้บจก.  | 2         | ไม่มี  |
|    | ต.ตะโกทอง  | เจริญพ   |     | 352 |         | 7,001,858 |      |
|    |            | รพลังงาน |     |     | บุญเอนก  |           |      |
|    | อ.ซับใหญ่    |         |     |     |         |           |      |
|    | จ.ชัยภูมิ     |         |     |     | เช่าทำก  |           |      |
|    |            |         |     |     | ารเกษตร |           |      |
|    | ต.หนองโดน  |         |     |     |         |           |      |
|    |            |         |     |     |         |           |      |
|    | อ.จตุรัส     |         |     |     |         |           |      |
|    | จ.ชัยภูมิ     |         |     |     |         |           |      |
+----+------------+---------+-----+-----+---------+-----------+------+
| ร  |            |         | 173 | 3,  |         | 38        |      |
| วม |            |         |     | 032 |         | 7,467,960 |      |
+----+------------+---------+-----+-----+---------+-----------+------+
| ร  |            |         | 261 | 6,  |         | 49        |      |
| วม |            |         |     | 311 |         | 2,090,511 |      |
| ทั้ง |            |         |     |     |         |           |      |
| สิ้น |            |         |     |     |         |           |      |
+----+------------+---------+-----+-----+---------+-----------+------+

4.2 ทรัพย์สินไม่มีตัวตน บริษัทได้รับการส่งเสริมการลงทุนจากคณะกรรมการส่งเสริมการลงทุน
ตามบัตรส่งเสริมการลงทุน เลขที่ 1973(1)/2553

5. ข้อพิพาททางกฎหมาย

-ไม่มี-

6. ข้อมูลทั่วไปและข้อมูลสำคัญอื่น

1.  ข้อมูลทั่วไป

ชื่อบริษัท บริษัท อีเทอเนิล เอนเนอยี จำกัด (มหาชน)

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ธุรกิจพลังงาน (ผลิตเอทานอลเพื่อใช้เป็นเชื้อเพลิง)

  เลขทะเบียนบริษัท 0107536000790 (เดิมเลขที่ บมจ. 153)

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

จำนวนหุ้นสามัญที่จำหน่ายได้แล้ว 2,780 ล้านหุ้น

ราคาพาร์ 1 บาท

  ทุนจดทะเบียนชำระแล้ว 2,780 ล้านบาท

บริษัทย่อย บริษัท บุญเอนก จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจเกษตรกรรม (ปลูกมันสำปะหลังและพืชพลังงานอื่น)

  โทรศัพท์ (02) 554-8000

โทรสาร (02) 554-8001

  เว็บไซต์ www.eternalenergy.co.th

  ทุนจดทะเบียน 540 ล้านบาท ชำระเต็มมูลค่าแล้ว

  เป็นหุ้นสามัญ 5.40 ล้านหุ้น หุ้นละ 100 บาท

  บริษัท อีเทอเนิล เอนเนอยี จำกัด (มหาชน) ถือหุ้น 100%

บริษัทย่อย อีเทอเนิล เอนเนอยี แอนด์ อีเลคทริซิตี จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ธุรกิจผลิตและจำหน่ายไฟฟ้า (จากการผลิตเอทานอล)

โทรศัพท์ (02) 554-8000

โทรสาร (02) 554-8001

  เว็บไซต์ www.eternalenergy.co.th

ทุนจดทะเบียน 15 ล้านบาท ชำระแล้ว 3.75 ล้านบาท

  เป็นหุ้นสามัญ 1.50 ล้านหุ้น หุ้นละ 10 บาท

  บริษัท อีเทอเนิล เอนเนอยี จำกัด (มหาชน) ถือหุ้น 100%

บริษัทย่อยทางอ้อม บริษัท เจริญพรพลังงาน จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจให้เช่าอสังหาริมทรัพย์และธุรกิจเกษตรกรรม

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

ทุนจดทะเบียน 380 ล้านบาท ชำระเต็มมูลค่าแล้ว

เป็นหุ้นสามัญ 38 ล้านหุ้น หุ้นละ10 บาท

บริษัท บุญเอนก จำกัด ถือหุ้น 100%

บริษัทร่วม บริษัท เอสเอสยูที จำกัด

  ที่ตั้ง 888 ชั้น 9 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจผลิตไฟฟ้าและไอน้ำ

โทรศัพท์ (02) 554-9222

  โทรสาร (02) 554-9111

  เว็บไซต์ www.ssut.co.th

ทุนจดทะเบียน 2,919 ล้านบาท ชำระแล้ว 1,153.55 ล้านบาท

ชื่อ ที่ตั้งสำนักงาน หมายเลขโทรศัพท์ หมายเลขโทรสารของบุคคลอ้างอิงอื่นๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

93 ถนนรัชดาภิเษก แขวงดินแดง เขตดินแดง

กรุงเทพมหานคร 10400

โทรศัพท์ (02) 009-9000 , (02) 009-9999

โทรสาร (02) 009-9991

ผู้สอบบัญชี นายจิโรจ ศิริโรโรจน์

ผู้สอบบัญชีรับอนุญาต ทะเบียนเลขที่ 5113

  บริษัท กรินทร์ ออดิท จำกัด

  138 อาคารบุญมิตร ชั้น 6 ห้องบี 1 ถนนสีลม

  แขวงสุริยวงศ์ เขตบางรัก กรุงเทพมหานคร 10500

  โทรศัพท์ (02) 634-2484 , 634-2482

  โทรสาร (02) 634-2668

6.2 ข้อมูลสำคัญอื่น -ไม่มี-